Tőzsde Mentor

Heti összegzés
2025-10-14
Kissé visszaestek a főbb tőzsdeindexek, viszont a Russel 2000 jól teljesített.
Az eltérést az okozhatta, hogy a befektetők a pozitív nyikatkozatok ellenére továbbra is aggódnak a vámháború ismételt fellángolása miatt, a Russell 2000 indexet ez azonban kevésbé érinti.
Tegnap Jerome Powell jegybankelnök Philadelphiában tartott beszéde során jelezte, hogy végéhez közelíthet a mennyiségi szigorítás, vagyis leállíthatja a Fed a mérlegfőösszeg csökkentését. Ez pedig nagyon jó hír, különösen a kis és közepes kapitalizációjú vállalatokat tartalmazó Russell 2000 számára.

Heti összegzés
2025-10-15
A mai napon már ismét emelkedtek a tőzsdeindexek, az S&P 500 is szép pluszban zárt.
A hangulat javulása elsősorban a vámháborúval kapcsolatos optimizmus növekedésének köszönhető, viszont érkeztek erős gyorsjelentések is.
Szépen teljesített a pénzügyi szektor pozitív negyedéves eredményeknek köszönhetően, emellett a Salesforce és a TSMC számainak is örültek a befektetők.

Napi összegzés
2025-10-16
Erősen indult ez a nap is a tőzsdéken, a kereskedés végére azonban elromlott a hangulat, így a tőzsdeindexek visszaesést mutattak.
A negatív piaci reakció az amerikai regionális bankokkal kaocsolatos problémak miatt alakult ki, mivel a Zions Bancorporation 50 millió dolláros veszteségről számolt be a hitelportfóliójában, amely óvatosságot váltott ki a befektetők körében.

Napi összegzés
2025-10-17
Javult a piaci hangulat, a tegnapi csökkenést követően ma ismét emelkedni tudtak a tőzsdeindexek.
A befektetők valószínűleg kevésbé tartanak a banki problémák kiterjedésétől, ami segítette a korrekciót.
A piac egyre inkább árazza az amerikai-kínai kereskedelmi megállapodás megvalósulását, valamint a kormányzati leállás végét, ami segíti a tőzsdeindexek emelkedését.

Napi összegzés
2025-10-20
Sokat emelkedtek a tőzsdeindexek, amivel az S&P 500 és a Nasdaq 100 is közel került a korábbi csúcsához.
A befektetők egyre optimistábbak a vámháborúval kapcsolatban, valamint azt árazzák, hogy hamarosan megállapodásra juthatnak a republikánusok és a demokraták, ami a kormányzati leállás végét jelenthetné.

Napi összegzés
2025-10-21
Megtorpant a piacok lendülete, a tőzsdeindexek kis mértékben visszaestek, oldalaztak.
A gyengébb mai teljesítmény ellenére sokat javult az általános piaci hangulat és az optimizmus, a kockázatvállalási hajlandóság növekedésével pedig a nemesfémek is sokat estek, az arany 5%-ot, míg az ezüst 7%-ot zuhant.
A vártnál gyengébb számokat közölt tegnap este befektetőivel a Netflix, ennek hatására pedig 6 százalékos mínuszba került zárást követően az árfolyam. Ugyan bevétel tekintetében még sikerült hoznia az elemzői konszenzus várakozását a cégnek, de EPS terén több mint 1 dollárral maradt el a kitűzött céltól.

Napi összegzés
2025-10-22
Gyenge volt a piaci hangulat, az amerikai és az európai tőzsdeindexek is visszaestek.
A visszaesést elsősorban az Oroszországra kivetett újabb szankciók váltották ki, ami akár eszkalációt is jelenthet a geopolitikai feszültségekben, valamint az amerikai-kínai kereskedelmi megállapodás megvalósulását is hátráltathatja.

Napi összegzés
2025-10-23
Sokat javult a piaci hangulat, az amerikai és európai tőzsdeindexek is emelkedtek.
A tegnapi hangulatromlás nem tartott sokáig, a befektetők láthatóan optimisták a vámháborúval kapcsolatban, valamint a kormányzati leállás vége is egyre közelebb lehet.

Napi összegzés
2025-10-24
Jó hangulatban telt a kereskedés, viszont leginkább az amerikai tőzsdeindexek emelkedtek.
A pozitív piaci reakciót a várakozásoknál kedvezőbb szeptemberi inflációs adatok segítették, amik hatására tovább erősödtek a kamatcsökkentési várakozások.
Növekedést mutattak az S&P Global beszerzési menedzser index értékei, ami pozitívum a gazdasági kilátások szempontjából, viszont a Michigan index alapján tovább gyengültek a fogyasztói várakozások.

CPI (USA)
2025-10-24 14:30 (Europe/Budapest)
A kormányzati leállás ellenére közzéteszik a szeptemberi inflációs adatokat, ami komoly piaci reakciót is kiválthat. A várakozások alapján 0,4%-kal emelkedhetett a CPI, ami éves alapon 3,1%-os gyorsulást jelenthet. Ezáltal a várakozások nem tekinthetők kedvezőnek, így az ennél is magasabb érték jelentős negatívum lehet, míg az alacsonyabb értékek sokat javíthatnának a piaci hangulaton.

Napi összegzés
2025-10-27
Nagyon erősen kezdték a hetet a részvénypiacok, a főbb tőzsdeindexek nagyot emelkedtek.
A pozitív hangulatban fontos szerepe volt a csütörtöki Donald Trump és Hszi Csin-ping közötti találkozóval kapcsolatos optimizmus növekedésének, mivel a előzetes egyeztetések sikeresen alakultak.
A vártnál kedvezőbben alakult a német IFO hangulatindex októberi értéke, így az üzleti környezettel kapcsolatos hangulatindex 88,4 pontra emelkedett, felülmúlva az előzetesen várt 88 pontot.

Napi összegzés
2025-10-28
Vegyes volt a piaci hangulat, az amerikai tőzsdeindexek folytatták emelkedő trendjüket, míg az európai piacok alulteljesítettek.
Tegnap egy washingtoni konferencia keretében több új együttműködést jelentett be az Nvidia, többek között az Eli Lilly-vel, a Palantirral és a Nokiával, amelyek különböző AI fejlesztésekre irányulnak.
Továbbra is optimizmus jellemzi a piacokat, viszont a holnapi Fed ülés meghatárizhatja a tőzsdék teljesítményét.

Napi összegzés
2025-10-29
Nagyobb volatilitás alakult ki a tőzsdéken, a nap közben kissé elromlott a hangulat, később azonban javítottak a tőzsdeindexek.
A várakozásoknak megfelelően 25 bázisponttal csökkentette a kamatszintet a Fed. Az ülést követő sajtótájékoztatón azoban Jerome Powell, Fed elnök utalást tett arra, hogy egyáltalán nem biztos a decemberi kamatvágás a döntéshozók közti megosztottság következtében. Ezt a piac korábban közel 90%-os valószínűséggel árazta, így kisebb hangulatromlás következett be, valamint a dollár is erősödött.
Erős gyorsjelentést tett közzé az Alphabet, mivel bevétel és profit szinten is szépen teljesített a vállalat, így pozitívan reagáltak a piac. A Meta árfolyama azonban jelentősen csökkent, mivel egy egyszeri adóteher visszahúzta a profitot, valamaint a növekvő CapEx kiadásoknak sem örültek a befektetők. Emellett a Microsoft is hasonló okokból csökkent vissza a zárás utáni kereskedésben.

Fed ülés
2025-10-29 19:00 - 20:30
A Fed kamatdöntő ülésre kiemelten fog figyelni a piac és heves reakciókat is kiválthat. A 25 bázispontos kamatvágás szinte biztos, viszont a legérdekesebb Jerome Powell, Fed elnök megjegyzései lesznek. Amennyiben megerősíti a várható kamatcsökkentéseket, tovább javulhat a hangulat, az óvatosabb hozzáállás azonban negatív piaci reakciót is kiválthat.

Napi összegzés
2025-10-30
Nagyobb visszaesés alakult ki a tőzsdéken, elsősorban az amerikai piacokon, amit leginkább a csalódást keltő gyorsjelentések váltottak ki.
A Donald Trump és Hszi Csin-ping közti tárgyalás sikeresen alakukt, mivel a ritkaföldfémekkel és a vámokkal kapcsolatos vitában is egyezséget kötöttek a felek. Kína nem fogja korlátozni a ritkaföldfémekre vonatkozó exportot a következő 1 évben, cserébe az USA 57 százalékról 47 százalékra csökkenti a vámokat, miközben a korábban belengetett 100 százalékos vámot sem fogják kivetni.
A várakozásoknak megfelelően nem változtatott tegnap a kamatszinten EKB, így a Fed döntése után csökkent a kamatkülönbözet a két térség között. Emellett a piaci árazások alapján valószínűleg még sokat kell várni a következő kamatvágásra, ami az EUR/USD árfolyamát is befolyásolhatja.
Kedvező gyorsjelentést tett közzé az Apple és az Amazon is, amit a befektetők is pozitívan értékeltek.

Napi összegzés
2025-10-31
Felemás napot zártak a tőzsdék, mivel míg az európai piacok sokat estek, addig az amerikai tőzsdeindexek jobban teljesítettek és pluszban zártak, viszont a kereskedés végére sokat estek vissza a napi csúcsokhoz képest.
Jót tett a piaci hangulatnak az Amazon gyorsjelentése, így a kezdeti erős teljesítmény valószínűleg ennek köszönhető.
Az erős pozitív piaci hangulat láthatóan megtorpant, aminek az lehet az oka, hogy a befektetők több konkrétumot vártak a Trump-Hszi találkozótól, valamint Powell óvatosabb hozzáállása sem tett jót.

CPI (EU)
2025-10-31 11:00
Az eurozóna inflációjának alakulása kiemelt jelentőségű az EKB kamatpolitikájában. Az utóbbi időszakban lelassult a kamatcsökkentési ciklus, így ennek folytatásához tovább csökkenő inflációra lenne szükség.

Napi összegzés
2025-11-03
Kis mértékben emelkedtek a tőzsdeindexek, bár az erős piaci hangulat láthatóan megtorpant.
A feldolgozóipar további gyengülését mutatták a legújabb ISM PMI adatok, bár nem nagy mértékben, a múlt havi 49,1-ről 48,7 pontra. Emellett azonban kedvező értékek is érkeztek, mivel a foglalkoztatottságra és az új rendelésekre vonatkozó komponens is emelkedett, míg az árakkal kapcsolatos PMI már jelentős csökkenést mutatott, 61,9-ről 58 pontra esett vissza. Így a mostani adatok összességében a kamatcsökentések és a gazdaság ereje szempontjából is kedvezőek.
Hiába múlta felül ismét az előzetes várakozásokat a Palantir, a befektetők mégis negatívan reagáltak. Ennek legfőbb oka a túlzott elvárás és a magas értékeltség lehet, ami figyelmeztető jel a teljes részvénypiac számára.

ISM feldolgozóipari PMI
2025-11-03 14:30
A feldolgozóipar az utóbbi hónapokban fokozatos gyengülest mutatott, így érdekes lesz, hogy folytatódik-e ez a trend. A recessziós félelmek enyhülese szempontjából fontosak lennének a javuló adatok, viszont ezek hiánya elősegíthetné a decemberi kamatvágást.

Napi összegzés
2025-11-04
Jelentősen elromlott a hangulat a tőzsdéken, az amerikai és európai tőzsdeindexek, valamint a kriptopiac is sokat esett. Ezen belül is a technológiai és a kisebb kapitalizációjú vállalatoknál voltak a legnagyobb mínuszok.
A visszaesést elsősorban Donald Trump kijelentése válthatta ki, miszerint nem tervezi engedélyezni Kína számára a legfejlettebb Nvidia chipek használatát. Ez pedig rávilágíthatja a befektetőket arra, hogy a szóbeli megállapodás ellenére a részletek még nem tisztázottak, valamint továbbra is rendkívül törékeny az amerikai-kínai kereskedelmi kapcsolat.
Emellett visszafogja a piaci hangulatot a kamatcsökkentési várakozások visszaesése, mivel a legutóbbi Fed ülés alapján sokkal türelmesebb lehet a jegybank.

Napi összegzés
2025-11-05
Sokat javult a piaci hangulat, így a tőzsdeindexek ledolgozták a korábbi visszaesés nagy részét.
Erős adatok érkeztek az amerikai gazdaságból, mivel az ADP foglalkoztatottság 42 ezres bővülést mutatott a 30 ezres várakozásokkal szemben. Emellett pedig a szolgáltatószektorra vonatkozó ISM PMI adat is növekedett, 50-ről 52,4 pontra. Negatívum azonban, hogy az árakkal kacsolatos érték is emelkedett, viszont a foglalkoztatottság és az új megrendelések erősödése már pozitívum.
Az amerikai tőzsdeindexek kiemelkedő teljesítményében komoly szerepe lehetett, hogy növekedett a valószínűsége, hogy a Legfelsőbb Bíróság alkotmányellenesnek ítéli Trump vámjait, aminek következtében az eddi kifizettet összegek jelentős részét vissza kéne adnia az amerikai kormánynak, ami pedig jelentős fiskális stimilust jelentene támogatva a részvényeket.

ADP foglalkoztatottság
2025-11-05 14:15
A kormányzati leállás miatti adathiányban kiemelt jelentősége van a szinte egyetlen adatnak, ami a munkaerőpiacról ad információt. Az ADP magánintézményként közzéteszi a friss októberi adatát, ami alapján szerény növekedés várható, viszont az ennél nagyobb érték pozitív reakciót válthat ki.

ISM szolgáltatóipari PMI
2025-11-05 14:30
A szolgáltatószektor teljesítménye különösen fontos a GDP szempontjából, így a piac is kiemelten fogja figyelni. Amennyiben növekvő értékek érkeznének, javulnának a gazdasági kilátások, aminek örülnének a befektetők.

Napi összegzés
2025-11-06
Folytatták a gyenge teljesítmenyt a piacok, a főbb tőzsdeindexek ismét estek.
A befektetői reakciók alapján pozitívum lenne, amennyiben a Legfelsőbb Bíróság alkotmányellenesnek ítélné a vámokat, mivel a befektetők a fiskális élénkítésre koncentrálnak a negatív költségvetési hatások helyett. A kormányzati leállás azonban továbbra is visszafogja a hangulatot.
Kellemetlen meglepetést okozott a bejelentett elbocsátásokra vonatkozó adat, mivel a múlt havi 54 ezret követően 153 ezerre emelkedett, ami fokozza az amerikai munkaerőpiac gyengülésével kapcsolatos félelmeket.

Napi összegzés
2025-11-07
Vegyesen teljesítettek a tőzsdeindexek, mivel a nap eleji gyengeséget követően sokat javítottak, így a korábbi nagyobb mínuszok ellenére csak kisebb elmozdulások alakuktak ki.
További csökkenést mutattak a Michigen index adatok, ami alapján kijelenthető, hogy egyre inkább gyengül az amerikai fogyasztói hangulat, amire a kormányzati leállás és a bizonytalanság is negatívan hat.
A nap közbeni visszapattanásban fontos szerepe volt, hogy a demokraták előálltak egy kompromisszumos javaslattal, amit a republikánusok nagy valószínűséggel elfogadhatnak. Így a piac már elkezdte árazni, hogy a kormányzati leállás hamarosan véget érhet.

Michigan index adatok
2025-11-07 16:00
A Michigan egyetem által készített fogyasztói felmerés új információkat szolgáltathat az amerikai fogyasztási kilátásokkal kapcsolatban. A jelenlegi erős bikapiaci hangulat alapja a stabil fogyasztás, így az ebben bekövetkező változás akár jelentős piaci hangulatromlást is kiválthat. A hangulatra vonatkozó érték folyamatosan csökkent az utóbbi hónapokban, így érdekes lesz, hogy bekövetkezik-e egy fordulat. A várakozások alapján stagnálás, kisebb növekedés várható, viszont egy nagyobb javulás bizonyosan sokat lendítene a piaci hangulaton.

Napi összegzés
2025-11-10
Sokat javult a piaci hangulat, így a tőzsdeimdexek jelentős pluszban indították a hetet.
A visszaesést követő fordulat elsősorban annak köszönhető, hogy az amerikai kormányzati leállás hamarosan véget érhet, ugyanis a demokratáknak és a republikánusoknak sikerült egy kompromisszumos megállapodást kötni.

Napi összegzés
2025-11-11
Kisebb visszaesés alakukt ki a részvénypiacokon, viszont nagyobb mínuszokat nem lehetett látni.
A technológiai szektor húzta le a hangulatot, amin belül a chipgyártók teljesítettek gyengén.
Az AMD vezérigazgatója komoly bevetel növekedést jelzett előre a következő éveket tekintve, ami pozitívum a mesterséges intelligenciával kapcsolatban.

Napi összegzés
2025-11-12
Nem alakultak ki jelentős elmozdulások, a tőzsdeindexek többnyire oldalaztak.
Az amerikai Kongresszus elfogadta az átmeneti költségvetési törvényt, amelyet Donald Trump elnök is aláírt, így befejeződhet a szövetségi kormányzati leállás. Ez jó hír a befektetőknek, ami a piaci hangulatot is segítheti.

Napi összegzés
2025-11-13
Alaposan elromlott a hangulat a részvénypiacokon, a tőzsdeindexek többsége jelentősen visszaesett.
Tovább csökkent a decemberi kamatvágás esélye, amit több Fed döntéshozó óvatos nyilatkozata váltott ki, ez pedig visszafogja a piaci hangulatot.
A befektetők egyre inkább aggódnak a mesterséges intelligencia beruházások megtérülésével kapcsolatban, ami szintén szerepet játszott a tőzsdék esésében.
Trump osztalékot fizetne a vámbevételekből az amerikaiaknak, ami ugyan jó hír, viszont fiskális élénkítésként az inflációs kockázatokat is növelné.
